UZAICINĀJUMS UZ APSPRIEDI
atklātam konkursam 
„Ventspils Augstskolas darbinieku veselības apdrošināšana”

	1.
	Pasūtītājs
	Ventspils Augstskola, reģistrācijas Nr. 90000362426

	2.
	Iepirkuma priekšmets
	Ventspils Augstskolas darbinieku veselības apdrošināšana (CPV kods: 66512200-4 (Veselības apdrošināšanas pakalpojumi)).

Iepirkumu priekšmets ietver veselības apdrošināšanas programmas, tai skaitā zobārstniecības, nodrošināšanu.

Vispārīgā vienošanās tiks slēgta uz 2 (diviem) gadiem. Vispārīgā vienošanās tiks slēgta ne vairāk kā ar 5 (pieciem) pretendentiem. 

Līgumu darbības termiņš/ apdrošināšanas periods: 12 (divpadsmit) mēneši no noslēgtā līguma spēkā stāšanas dienas vispārīgās vienošanās ietvaros.
Plānotais apdrošināmo skaits ir aptuveni 130 (viens simts trīsdesmit) darbinieki.

	3.
	Apspriedes mērķis
	Informēt iespējamos pretendentus par plānoto iepirkumu un tā iespējamām prasībām, iegūt atgriezenisko saiti no pretendentiem, paaugstinot konkurenci.

	4.
	Apspriedes laiks un vieta 
	Apspriede paredzēta rakstiskā formā – pretendentiem jautājumus, komentārus vai ieteikumus par plānotā iepirkuma dokumentāciju nosūtīt elektroniski uz e-pastu: venta@venta.lv vai pievienojot tos EIS e-konkursu apakšsistēmā https://www.eis.gov.lv/EKEIS/Procurement/Edit/180309 līdz 2026.gada 9. septembrim, plkst. 10:00.
Pretendentiem, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.

	5.
	Apspriežamie jautājumi
	Nepieciešamie precizējumi Tehniskajā specifikācijā un izvirzītajām kvalifikācijas prasībām.

	6.
	Apspriedes dokumentēšana
	Pasūtītājs pēc uzaicinājuma 4. punktā noteiktā termiņa apkopos pretendentu iesūtīto informāciju.
Apspriedē saņemtā informācija tiks dokumentēta, sagatavojot apspriedes kopsavilkumu.

	7.
	Pielikumi
	1. Atlases un kvalifikācijas prasības.
2. Tehniskās specifikācijas-tehniskais piedāvājums.





1. pielikums

	
	Atlases un kvalifikācijas prasības pretendentiem
	Iesniedzamie dokumenti

	1. 
	Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas komercreģistrā vai reģistrētam  atbilstoši reģistrācijas vai pastāvīgās dzīvesvietas valsts normatīvo aktu prasībām, ja attiecīgās valsts normatīvie akti to paredz. 
	Pretendenta reģistrāciju Latvijas Republikas komercreģistrā pārbaudīs Pasūtītājs, izmantojot publiski pieejamos reģistrus.
Ārvalstī reģistrētam Pretendentam (vai personālsabiedrībai vai personālsabiedrības biedram vai apakšuzņēmējam (ja tāds ir norādīts)), jāiesniedz reģistrācijas valsti apliecinoši dokumenti, kā arī attiecīgās valsts kompetentās institūcijas izdotu dokumentu (kopija), kas apliecina, ka Pretendents ir  licencēts, reģistrēts vai sertificēts atbilstoši attiecīgās valsts normatīvo aktu prasībām, tostarp, dokumentu (kopija), kas apliecina pretendenta paraksttiesīgās personas tiesības, ja visu iepriekš minēto dokumentu izsniegšanu paredz attiecīgās ārvalsts normatīvie akti. Gadījumā, ja ārvalstu piegādātāja valsts vai patstāvīgā mītnes vieta neparedz reģistrācijas, sertifikācijas vai licencēšanas dokumenta izsniegšanu - piedāvājumā norāda tīmekļa vietni vai vietni internetā, kur Pasūtītājs varēs pārliecināties par ārvalstu piegādātāja reģistrācijas faktu.
Pretendentam, katram personālsabiedrības biedram vai piegādātāju apvienības dalībniekam (ja piedāvājumu iesniedz personālsabiedrība vai piegādātāju apvienība) jāiesniedz pilnvara, ko devusi persona ar pārstāvības tiesībām, ja Pretendenta, personālsabiedrības biedra, piegādātāju apvienības dalībnieka iesniegtos dokumentus parakstījusi persona bez Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām pārstāvēt Pretendentu, personālsabiedrību, piegādātāju apvienību vai tās biedru.

	2. 
	Publisko iepirkumu likuma (turpmāk - Likums) 42.panta otrās daļas (izņemot 8. un 9.punktu) pretendentu izslēgšanas iemesli nedrīkst būt attiecināmi uz:
· Pretendentu; 
· personālsabiedrības biedru, ja Pretendents ir personālsabiedrība; 
· pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;  
· Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.

	Pasūtītājs patstāvīgi nodrošina Likuma 42.panta otrajā daļā (izņemot 8. un 9.punktu) minēto izslēgšanas iemeslu pārbaudi. Atkarībā no pārbaudes rezultātiem Pasūtītājs rīkojas Likuma 43.panta noteiktajā kārtībā. 
Pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

	3. 
	Uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju[footnoteRef:1], pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, nedrīkst būt noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. [1:  Fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē] 

Uz Pretendentu nedrīkst būt attiecināmas 2022.gada 8.aprīļa Eiropas Komisijas Padomes regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – 2022.gada 8.aprīļa Regula), 5.k panta 1.punktā noteiktās sankcijas.
	Pasūtītājs ziņas par minētajām personām attiecībā uz Latvijas Republikā reģistrētu pretendentu iegūst no Uzņēmumu reģistra normatīvajos aktos noteiktajā kārtībā.
Ja par Pretendenta patiesā labuma guvējiem šāda informācija nav pieejama publiskajās datu bāzēs, Pretendents norāda Pretendenta patieso labuma guvēju Pieteikumā dalībai iepirkumā vai iesniedz dokumentu, kas pamato apliecinājumu, ka patieso labuma guvēju noskaidrot nav iespējams.
Attiecībā uz ārvalstī reģistrētu pretendentu Pasūtītājs ziņas iegūs vienā no šādiem veidiem:
· patstāvīgi vai pieprasot pretendentam iesniegt ārvalsts kompetentās institūcijas izziņu, nosakot informācijas sniegšanas termiņu ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patiesā labuma guvēju vai ziņas par to, ka patiesā labuma guvēju noskaidrot nav iespējams);
· ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
Pasūtītājs pārbauda izslēgšanas nosacījumu esamību saskaņā ar Starptautisko un Latvijas Republikas nacionālo sankciju likuma 11.1 panta trešajā un ceturtajā daļā noteikto un sekojošās datu bāzēs:
· ANO, ES, Latvijas nacionālo un ASV sankciju datubāzē https://www.sankcijas.fid.gov.lv;
· Eiropas Komisijas Sankciju kartē  https://www.sanctionsmap.eu/#/main;
· ASV noteikto sankciju datubāzē https://sanctionssearch.ofac.treas.gov/. 
Pasūtītājs pārbauda, vai uz Pretendentu nav attiecināmas 2022.gada 8.aprīļa regulas 5.k panta 1.punktā noteiktās sankcijas.
Gadījumā, ja tiks konstatēts, ka uz Pretendentu attiecas iepriekš minētās sankcijas, Komisija pieaicina ekspertu, kas vērtēs to ietekmi uz iepirkuma līguma izpildi.
Ja uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi, vai 2022.gada 8.aprīļa Regulas 5.k panta 1.punktā noteiktās sankcijas, tas ir izslēdzams no dalības līguma slēgšanas tiesību piešķiršanas Iepirkumā.

	4. 
	Atbilstoši Likuma 49.panta nosacījumiem Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām Pretendentu atlases prasībām.
	Var iesniegt veidlapu atbilstoši Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas pieejama:  http://espd.eis.gov.lv/. 
Ja Pretendents ir izvēlējies iesniegt EVIPD, Veidlapa jāiesniedz arī par katru piegādātāju apvienības dalībnieku, par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 euro.
Sagatavojot EVIPD veidlapu, Pretendents papildina EVIPD veidlapas III daļas D sadaļu “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” iekļaujot informāciju par Starptautisko un Latvijas Republikas nacionālo sankciju likuma 11.1 panta pirmo daļu un Likuma 42.panta otrās daļas 3.punktu.
Iesniedzot EVIPD, Pretendents aizpilda EVIPD II-IV daļu. Aizpildot EVIPD veidlapu, obligāti jāaizpilda veidlapas IV daļas A – C iedaļas.
Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

	5. 
	Pretendents ir tiesīgs sniegt veselības apdrošināšanas pakalpojumus Latvijas Republikas teritorijā.
	1) Par Pretendenta tiesībām sniegt veselības apdrošināšanas pakalpojumus Latvijas Republikas teritorijā Pasūtītājs veiks pārbaudi publiskajā reģistrā https://www.bank.lv/finansu-tirgus-dalibnieku-registrs 
2) Ārvalstīs reģistrēts vai pastāvīgi dzīvojošs Pretendents iesniedz kompetentas attiecīgās valsts institūcijas izsniegta dokumenta kopiju, kas apliecina, ka Pretendents ir tiesīgs veikt veselības apdrošināšanas pakalpojumus vai jānorāda atsauce uz publiski pieejamu resursu, no kura var pārliecināties par reģistrācijas faktu. 
3) Ārvalstīs reģistrēta vai pastāvīgi dzīvojoša Pretendenta, kā arī, ja Pretendents ir personu apvienība, apliecinājums, ka uzvaras gadījumā līdz Iepirkuma līguma noslēgšanai Pretendents būs tiesīgs veikt veselības apdrošināšanas pakalpojumus Latvijas Republikā.

	6. 
	Pretendents var balstīties uz citu personu iespējām, lai apliecinātu Pretendenta atbilstību Pasūtītāja prasībām.

Līguma izpildes laikā Pretendents ir tiesīgs tikai pēc saskaņošanas ar Pasūtītāju veikt apakšuzņēmēju un personu, uz kuras iespējās balstās Pretendents nomaiņu, kā arī papildu apakšuzņēmēju iesaistīšanu Līguma izpildē.
	1) Ja Pretendents balstās uz apakšuzņēmēja spējām, vai citu personu iespējām, lai apliecinātu, ka Pretendenta kvalifikācija atbilst Iepirkuma dokumentu prasībām attiecībā uz tehniskajām un profesionālajām iespējām, tad jāiesniedz apakšuzņēmēja vai personas uz kuras spējām balstās apliecinājums, ka apakšuzņēmējs vai personas uz kuras spējām balstās, uzņemas veikt to darbu veidu, ar kuru saistīta attiecīgā pieredzes prasība, vai arī, ka tiks nodoti nepieciešamie resursi Pretendenta rīcībā.
2) Jāiesniedz ārvalstī reģistrētas personas, uz kuras iespējām balstās Pretendents, reģistrācijas faktu apliecinošs dokuments vai tā kopija, kas apliecina, ka Persona, uz kuras spējām balstās Pretendents, ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts) vai jānorāda atsauce uz publiski pieejamu resursu, no kura var pārliecināties par reģistrācijas faktu.

	7. 
	Pretendents var piesaistīt apakšuzņēmējus un apakšuzņēmēju apakšuzņēmējus (turpmāk - apakšuzņēmēji).
	Norādīt visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir 10 000,- EUR vai lielāka un katram šādam apakšuzņēmējam izpildei nododamo iepirkuma līguma daļu.
Ja Pretendents balstās uz apakšuzņēmēja spējām, lai apliecinātu, ka Pretendenta kvalifikācija atbilst Iepirkuma dokumentu prasībām attiecībā uz tehniskajām un profesionālajām iespējām, tad jāiesniedz apakšuzņēmēja apliecinājums, ka apakšuzņēmējs uzņemas veikt to darbu veidu, ar kuru saistīta attiecīgā pieredzes prasība. 

	8. 
	Pretendentam jāapliecina dalība Iepirkumā.
	Pretendentam jāiesniedz Pretendenta pieteikums dalībai Iepirkumā atbilstoši Nolikuma pielikumā Nr.__ pievienotajai veidnei.
Lai apliecinātu atbilstību, Pretendentam, katram personālsabiedrības biedram vai piegādātāju apvienības dalībniekam (ja Piedāvājumu iesniedz personālsabiedrība vai piegādātāju apvienība) pilnvaru gadījumā jāiesniedz pilnvaru oriģināli (ja pilnvara parakstīta ar drošu elektronisko parakstu un laika zīmogu) vai to kopijas, ko devusi persona ar pārstāvības tiesībām, ja Pretendenta, personālsabiedrības biedra, piegādātāju apvienības dalībnieka iesniegtos dokumentus parakstījusi persona bez Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām pārstāvēt Pretendentu, personālsabiedrību, piegādātāju apvienību vai tās biedru.
-	Ja Piedāvājumu iesniedz Pretendents, kas ir personu apvienība, Pretendents Pretendenta pieteikumā norāda visus personu apvienības dalībniekus.
Pieteikumu paraksta Pretendenta pārstāvis ar pārstāvības tiesībām vai pilnvarota persona, vai visi personu apvienības dalībnieku personas ar pārstāvības tiesībām, kas iekļauti personu apvienībā, bet citus dokumentus – atbilstoši personu apvienības dalībnieku savstarpējās vienošanās nosacījumiem vai pilnvarā norādītajām tiesībām.

2. pielikums

TEHNISKĀS SPECIFIKĀCIJAS – TEHNISKAIS PIEDĀVĀJUMS

1. Pasūtītāja noteiktās minimālās prasības ir obligātas un saistošas visiem Pretendentiem, kas iesniedz pieteikumu dalībai atklātajā konkursā. Pretendentam jāapstiprina Pasūtītāja prasību iekļaušana piedāvājumā un jāgarantē to izpilde (sk. tehniskās specifikācijas tabulu). Pretendenta iesniegtā piedāvājuma neatbilstība minimālajām prasībām var būt pamats Pretendenta izslēgšanai no dalības iepirkumu procedūrā.
2. Pretendents, aizpildot šo formu, sniedz apliecinājumu par prasības izpildi un, ja nepieciešams, apraksta, kā tiks nodrošināta prasības izpilde, vai sniedz precīzu atsauci uz tehniskajam piedāvājumam pievienotajiem dokumentiem, kur minēto informāciju var atrast. Informācija norādāma tādā apjomā, lai iepirkuma komisija varētu veikt tehniskā piedāvājuma atbilstības pārbaudi un piedāvājumu vērtēšanu atbilstoši Iepirkuma dokumentos noteiktajām prasībām
3. Tabula
	Nr.p.k.
	Minimālās prasības
	Pretendenta piedāvājums (aizpilda pretendents)

	1
	2
	3

	3.1.
	Veselības apdrošināšanas pakalpojumu termiņš ir 12 (divpadsmit) mēneši.
	

	3.2.
	Apdrošināšanas polišu darbības vieta ir visa Latvijas Republikas teritorija, un tās darbojas 24 (divdesmit četras) stundas diennaktī, 7 (septiņas) dienas nedēļā.
	

	3.3.
	Pretendents nodrošina piedāvājumā iekļauto veselības aprūpes pakalpojumu saņemšanu, sākot ar apdrošināšanas polises pirmo darbības dienu un visā tās darbības laikā, tajā skaitā Pretendentam ir jānodrošina apdrošinātām personām ārstniecisko pakalpojumu pieejamība arī pirms Līguma darbības sākuma diagnosticētām slimībām (t.sk., arodsaslimšanas) un traumām, t.sk., traumas, kas iegūtas sporta vai fizisku aktivitāšu rezultātā.
	

	3.4.
	Pretendents nodrošina piedāvājumā iekļauto veselības aprūpes pakalpojumu saņemšanu Pretendenta līgumiestādēs[footnoteRef:2] pamatojoties uz veselības apdrošināšanas karšu autorizāciju un pakalpojumu automātisko apstrādi tiešsaistē Pretendenta sistēmā, uzrādot apdrošināšanas karti un neveicot skaidras un bezskaidras naudas norēķinus (turpmāk – tiešais norēķins) saskaņā ar Pretendenta piedāvātās programmas nosacījumiem.  [2:  Līgumiestāde – Latvijas Republikas normatīvajos aktos noteiktā kārtībā reģistrēta ārstniecības iestāde, ar kuru Pretendents ir noslēdzis sadarbības līgumu un kur norēķinus par ārstnieciskajiem pakalpojumiem iespējams veikt, izmantojot veselības apdrošināšanas individuālo karti] 


	

	3.5.
	Pretendents nodrošina Pretendenta Līgumiestādēs un ārpus Pretendenta Līgumiestādēm saņemto veselības apdrošināšanas pakalpojumu apmaksu ne mazāk kā 80 % (astoņdesmit procentu) apmērā par katru saņemto veselības apdrošināšanas pakalpojumu saskaņā ar programmas nosacījumiem un kopējās programmas apdrošinājuma summas ietvaros, neparedzot apakš limitu par saslimšanas gadījumu, pakalpojumu saņemšanas reižu skaita ierobežojumus vai apakš limitus kādai no programmā iekļautajām veselības aprūpes pakalpojumu grupām, izņemot, ja tas atļauts saskaņā ar šīs Tehniskās specifikācijas nosacījumiem. 
	

	3.6.
	Pretendents nodrošina tiešo norēķinu ne mazāk kā 80% apmērā SIA “Ziemeļkurzemes reģionālā slimnīca”, PSIA “Ventspils poliklīnika”, Paula Stradiņa Klīniskās universitātes slimnīca un poliklīnika, kā arī SIA „Rīgas Austrumu klīniskā universitātes slimnīca” un poliklīnika, SIA “Veselības centrs 4” veselības aprūpes iestādes, AS “Veselības centru apvienība” veselības centri, SIA „Medicīnas sabiedrība „ARS”” veselības aprūpes iestādes, SIA „E. Gulbja laboratorija”, kā arī citās Pretendenta Līgumiestādēs par visiem apdrošināšanas programmās iekļautajiem pakalpojumiem, ko piedāvā šīs iestādes, izņemot, ja tas atļauts saskaņā ar šīs Tehniskās specifikācijas nosacījumiem. 
	

	3.7.
	Pretendents katrai apdrošinātajai personai nodrošina individuālo informācijas komplektu, kurā iekļauts:
· apdrošināšanas programmu apraksti un tiem atbilstošie pakalpojumu apmaksas limiti;
· Pretendenta vispārējie un veselības apdrošināšanas noteikumi, ja Pretendents uz tiem atsaucas tehniskajā piedāvājumā un tie ir saistoši apdrošināšanas līguma izpildē, vai norādi (interneta vietnes saiti), kur tie atrodami;
· neapmaksājamo pakalpojumu saraksts;
· apdrošināšanas gadījuma pieteikšanas un apdrošināšanas atlīdzības saņemšanas kārtība;
· kārtība, kādā apdrošinātā persona var saskaņot pakalpojumu apmaksu, kā arī saņemt informāciju par atlikušās apdrošinājuma summas vai limitu apmēru;
· Pretendenta Līgumiestāžu saraksts, kurā pakalpojumus var saņemt bez piemaksas (ne mazāk kā 80% apmērā) vai norāde (interneta vietnes saite), kur atrodams minētais saraksts;
· norāde (interneta vietnes saite), kur atrodams Pretendenta visu Līgumiestāžu saraksts.
	

	3.8.
	Pretendents bez maksas nodrošina kartes dublikāta izgatavošanu kartes nozaudēšanas vai uzvārda maiņas gadījumā. Nodrošina arī bezmaksas izziņas Valsts ieņēmumu dienestam, kā arī izziņu saņemšanu elektroniskā veidā, izsūtot tās uz apdrošinātās personas e-pasta adresi.
	

	3.9.
	Apdrošinātajām personām ir tiesības brīvi izvēlēties ārstniecības iestādi, zobārstniecības kabinetu, kurā tās vēlas saņemt veselības aprūpes pakalpojumus – Pretendentam nav tiesību atteikt apmaksu, ja tā ir reģistrēta un sertificēta atbilstoši likuma prasībām un pakalpojums saņemts saskaņā ar programmas nosacījumiem.
	

	3.10.
	Pēc apdrošinātās personas pieprasījuma Pretendents apmaksu par maksas stacionārajiem pakalpojumiem organizē ar Pretendenta garantijas vēstules palīdzību.
	

	3.11.
	Pretendents nodrošina iespēju iesniegt pieteikumu un maksājuma dokumentus apdrošināšanas atlīdzības saņemšanai (turpmāk – Pieteikums) gan elektroniski (tostarp mobilajā aplikācijā vai šim nolūkam paredzētā interneta vietnē), gan telefoniski, gan pa pastu, gan visās Pretendenta pārstāvniecībās. Elektroniskos Pieteikumus apdrošinātie ir tiesīgi iesniegt no jebkuras sev pieejamas e-pasta adreses (gan darba, gan privātā, gan jebkura citas), kā arī Pretendents Pieteikuma iesniegšanai nav tiesīgs noteikt ierobežojumus e-pasta adreses nosaukumam.
	

	3.12.
	Pretendents pieņem atlīdzības pieteikumus visa apdrošināšanas polises darbības laikā, kā arī ne mazāk kā 1 (vienu) mēnesi pēc apdrošināšanas polises darbības termiņa beigām.
	

	3.13.
	Pretendents ne vēlāk kā 5 (piecu) darbdienu laikā no Pieteikuma un citu nepieciešamo dokumentu saņemšanas dienas veic apdrošināšanas atlīdzības izmaksu vai rakstveidā informē apdrošināto darbinieku par atteikumu izmaksāt apdrošināšanas atlīdzību, norādot pamatojumu, vai rakstveidā pieprasa iesniegt papildu dokumentus. Pēc prasīto papildu dokumentu saņemšanas Pretendents atkārtoti rīkojas šajā punktā noteiktajā kārtībā. Apdrošināšanas atlīdzības daļējas izmaksas vai atteikuma, kā arī papildu dokumentu pieprasīšanas gadījumā Pretendents nosūta attiecīgu paziņojumu uz apdrošinātā darbinieka tālruni, norādīto e-pasta vai pasta adresi.
	

	3.14.
	Pretendents nodrošina jaunu darbinieku pievienošanu apdrošināto sarakstam un darbinieku, kuri izbeiguši darba attiecības ar Pasūtītāju, izslēgšanu no apdrošināto saraksta ne retāk kā reizi mēnesī.
	

	3.15.
	Iekļaujot jaunu Darbinieku, Pretendents to apdrošina uz atlikušo apdrošināšanas polises darbības laiku, nesamazinot apdrošināšanas perioda (gada) apdrošinājuma summu. Īstermiņa apdrošināšanas prēmiju (prēmiju par nepilnu apdrošināšanas periodu) aprēķina proporcionāli atlikušajam apdrošināšanas polises darbības laikam par pilnām dienām vai pilniem mēnešiem. Aprēķinot atmaksājamās apdrošināšanas prēmijas apjomu par darbiniekiem, kas izslēgti no apdrošināto saraksta, izmaksāto apdrošināšanas atlīdzību summa netiek ņemta vērā.
	

	3.16.
	Pasūtītājam nav pienākums izslēgt no apdrošināmo saraksta darbiniekus pēc darba attiecību izbeigšanas, ja tie vēlas paturēt apdrošināšanas polisi līdz apdrošināšanas perioda beigām.

	

	3.17.
	Pretendentam jānodrošina Pasūtītāja apdrošināto personu apkalpošana (t.sk. konsultāciju sniegšana, atlīdzības pieteikumu, iesniegumu pieņemšana, u.c.) Ventspils pilsētā, piecas dienas kalendārās nedēļas ietvaros ar pilnu, ne mazāk kā 8 stundu darba laiku.
	

	3.18.
	Pretendents piedāvā Pasūtītāja apdrošinātajām personām iespēju apdrošināt savus ģimenes locekļus (laulātos, bērnus, vecākus, brāļus, māsas) piemērojot tās pašus nosacījumus un apdrošināšanas prēmijas, kādas tiek piedāvātas darbiniekiem. Pasūtītājam ir tiesības apdrošināšanas prēmijai piemērot koeficientu, kas nav lielāks par 1,8.
	

	3.19.
	Pretendents ne vēlāk kā 10 (desmit) dienu laikā pēc Pasūtītāja rakstiska pieprasījuma sniedz informāciju par kopējo izmantoto pakalpojumu apjomu (detalizētu izmaksu statistiku). 
	

	3.20.
	Pasūtītājs veiks Pasūtītāja darbinieku apdrošināšanas prēmijas apmaksu 2 (divas) reizes Līguma darbības laikā. Pirmo maksājuma daļu par 2026.gada apdrošināšanas periodu Pasūtītājs apmaksā 10 (desmit) darba dienu laikā pēc Polišu parakstīšanas un rēķina saņemšanas no Pretendenta, bet otro maksājuma daļu par 2027.gada apdrošināšanas periodu no Prēmiju kopsummas Pasūtītājs maksā ne ātrāk kā no 2027.gada 01.aprīļa 10 (desmit) darba dienu laikā pēc attiecīga rēķina saņemšanas no Pretendenta. 

	

	3.21.
	Kopējā apdrošinājuma summa par pacienta iemaksām un maksas ambulatoriem pakalpojumiem - ne mazāka kā 3000 EUR, neparedzot apakšlimitus un reižu skaita ierobežojumus, izņemot pozīcijas, kur tas atļauts saskaņā ar šīs Tehniskās specifikācijas nosacījumiem.

	

	
	Prasības attiecībā uz programmā iekļaujamiem pakalpojumiem:
	

	3.22.
	Pacienta iemaksas 100% apmērā - pilnā apmērā un bez izņēmumiem par visa veida medicīniskajiem pakalpojumiem, tajā skaitā par ģimenes ārsta ambulatoru apmeklējumu, ārsta speciālista ambulatoru apmeklējumu, par ambulatori veiktajiem diagnostikas izmeklējumiem un operācijām, par ārstēšanos dienas un diennakts stacionārā, par dienas un diennakts stacionārā veiktajiem diagnostikas izmeklējumiem un operācijām. 

	

	3.23.
	Maksas ambulatorie pakalpojumi – ne mazāk kā 80 % apmērā SIA “Ziemeļkurzenes reģionālā slimnīca”, PSIA “Ventspils poliklīnika”, Paula Stradiņa Klīniskās universitātes slimnīca un poliklīnika, kā arī SIA „Rīgas Austrumu klīniskā universitātes slimnīca” un poliklīnika, SIA “Veselības centrs 4” veselības aprūpes iestādes, AS “Veselības centru apvienība” veselības centri, SIA „Medicīnas sabiedrība „ARS”” veselības aprūpes iestādes, SIA „E. Gulbja laboratorija”, pārējās Pretendenta līgumiestādēs un ārpus Pretendenta līgumiestādēm, bez reižu skaita ierobežojuma vai apakšlimitiem izņemot pozīcijas, kur tas atļauts saskaņā ar šīs Tehniskās specifikācijas nosacījumiem, t.sk.:
	

	3.24.
	maksas ģimenes ārsta (terapeita, pediatra) konsultācijas limits - ne mazāk kā 80 % apmērā par katru konsultāciju;

	

	3.25.
	medicīnas māsu un ārstu speciālistu (piemēram, ķirurgu, traumatologu) veiktās mājas vizītes limits - ne mazāk kā 80 % apmērā par vizītes reizi ;

	

	3.26.
	maksas ārstu speciālistu (arī augsti kvalificētu speciālistu – profesoru, docentu un augstākās kvalifikācijas speciālistu) konsultācijas limits bez ārsta nosūtījuma un reižu skaita ierobežojuma, tajā skaitā arī: endokrinologa, gastroenterologa, ginekologa, kardiologa, ķirurga, flebologa, nefrologa, neirologa, oftalmologa, otolaringologa, reimatologa, proktologa, traumatologa, urologa konsultācijas, u.c. kā arī ne mazāk kā divas dermatologa konsultācijas apdrošināšanas periodā un ne mazāk kā viena alergologa, sporta ārsta, homeopāta un fizioterapeita (vai rehabilitologa) konsultācija apdrošināšanas periodā - ne mazāk kā 80 % apmērā par konsultācijas reizi;
	

	3.27.
	ārstnieciskās manipulācijas, tajā skaitā, manipulācijas ginekoloģijā, ķirurģijā, LOR, oftalmoloģijā, arī dermatoloģijā, ja tās ir medicīniski pamatotas un nav saistītas ar kosmetoloģiju - ne mazāk kā 80 % apmērā par katru.
(izņēmumi un ierobežojumu tiks vērtēti saskaņā ar Iepirkuma dokumentu prasībām);
	

	3.28.
	plaša spektra diagnostiskie izmeklējumi, t.sk. dārgo tehnoloģiju izmeklējumi un to laikā veiktās manipulācijas - endoskopiskie izmeklējumi, CT, KMR, scintigrāfija, u.c. ieskaitot kontrastvielu un anestēziju, ja nepieciešams – ne mazāk kā 80 % apmērā par katru izmeklējumu
(izņēmumi un ierobežojumu tiks vērtēti saskaņā ar Iepirkuma dokumentu prasībām).
	

	3.29.
	Laboratoriskie izmeklējumi ne mazāk kā 80% apmērā (apmaksāto izmeklējumu skaits – sk. Nolikuma 5. pielikumu); 
	

	3.30.
	Obligātās veselības pārbaudes - 100% apmērā;
	

	3.31.
	Medicīniskās izziņas u.c. izziņas, tai skaitā autotransporta vadīšanai - 100% apmērā;
	

	3.32.
	Ambulatorās rehabilitācijas pakalpojumi (arī ar ģimenes vai ārstējošā ārsta nosūtījumu) ne mazāk kā 150 EUR apdrošināšanas periodā, nenosakot diagnožu vai reižu skaita ierobežojumus un nenosakot apmaksas limitu vienai procedūrai: fizikālā terapija; ārstnieciskā masāža vai manuālā terapija; ūdens procedūras vai ārstnieciskā vingrošana;
	

	3.33.
	Vakcinācija – jebkura veida vakcinācija 100% apmērā, ar limitu ne mazāk kā 110 EUR apdrošināšanas periodā.
	

	3.34.
	Maksas medicīniskie pakalpojumi, kas saistīti ar onkoloģisku saslimšanu un saņemti līdz diagnozes noteikšanai (ārstu konsultācijas, laboratoriskie un instrumentālie izmeklējumi, manipulācijas).
	

	3.35.
	Maksas stacionārie pakalpojumi 100% apmērā ar apdrošināšanas perioda limitu ne mazāk kā 3000 EUR un limitu vienam saslimšanas gadījumam ne mazāk kā 2000 EUR (arī bez ģimenes ārsta nosūtījuma) nepiemērojot cenrādi Pretendenta Līgumiestādēs un ārpus Pretendenta Līgumiestādēm saņemtajiem pakalpojumiem, tajā skaitā: ārstēšanās dienas un diennakts stacionārā, tajā skaitā stacionārā izmantotie medikamenti, izmeklējumi un procedūras, uzturēšanās dienas stacionārā pa nakti pēc operācijas; jebkuras medicīniski pamatotas un jebkurā tehnikā, tai skaitā lāzertehnikā, veiktas operācijas, tajā skaitā, bet ne tikai: kāju vēnu operācijas nopietnas vēnu mazspējas gadījumā (sākot no C4A koda pēc CEAP klasifikatora), kā arī dipitrēnu kontrakcijas, karpālā kanāla, protezēšanas un endoprotezēšanas, mugurkaula, deguna starpsienas, kataraktas, glaukomas, mugurkaula, proktoloģiskās, sirds un asinsvadu, sirds un asinsvadu, neiroķirurģiskās operācijas, nepiemērojot papildus ierobežojumus vai nosacījumus; operācijās pielietotie palīgmateriāli – sietiņi, uzgaļi, šuvēji, implanti, lāzera stīgas un citi palīgmateriāli, kas nepieciešami operācijas veikšanai un ir to būtiska sastāvdaļa; ārstēšanās paaugstināta servisa apstākļos (ja tādus nodrošina ārstniecības iestāde)
	

	3.36.
	Zobārstniecība ne mazāk kā 50% apmērā ar apdrošināšanas perioda limitu ne mazāk kā 200 EUR bez apakšlimitiem un ierobežojumiem, t.sk.: mutes dobuma higiēna ne mazāk kā 2x apdrošināšanas periodā; neatliekamā palīdzība akūtu zobu sāpju gadījumā; rtg diagnostika; lokālā anestēzija; terapeitiskie un ķirurģiskie zobārstniecības pakalpojumi.

